Memory of the World

Memory of the World (Memoria di Mundo, MoW) ta un programa pa conserva y proteha archivonan balioso, coleccionnan di biblioteca y obranan individual contra perdida di memoria colectivo, negligencia, indiferencia, e efectonan di tempo, condicionnan di clima y tempo y destruccion intencional. E ta un iniciativa internacional di UNESCO, lansa na 1992.

Den e documento di februari 2002 General Guidelines to Safeguard Documental HeritageGENERAL GUIDELINES TO SAFEGUARD DOCUMENTARY HERITAGE, unescodoc.unesco.org (februari 2002), “Memory of the World” ta wordo defini como “memoria documenta, colectivo di e pueblonan di mundo (...) cu ta representa un parti grandi di e herencia cultural di mundo.”

E programa MoW tin komo meta pa proteha documento y coleccionnan importante cu ta unico y den peliger di extincion y tambe tin como meta pa re-asembla coleccionnan desintegra. Ademas ta intencion tambe pa haci e documentonan aki accesibel pa tur nacion na mundo. E obhetivonan aki mester wordo alkansa a traves di institucionnan existente na nivel nacional y regional.UNESCO MEMORY OF THE WORLD PROGRAMME - The Asia-Pacific Strategy, UNESCO Memory of the World Programme (17 di april 1999).

E Registro di "Memory of the World" ta probablemente e parti mas visibel di e programa MoW, treciendo hunto documentonan cu ta forma parti di e herencia mundial, mescos cu e "lista di herencia mundial" ta haci pa sitionan di balor sobresaliente.

 Contexto 
E programa "Memory of the World" a keda lansa na 1992 pa UNESCO cu e meta pa conserva y promove herencia documental cu ta refleha e diversidad di idioma, pueblo y cultura. Hopi di e documentonan aki ta fragil y tin e deseo pa evita cu material importante ta bay perdi. E impulso pa e programa a surgi originalmente for di e observacion cu e estado di conservacion di y acceso na herencia documental den varios parti di mundo tabata precario. E prome inscripcionnan den e Registro di "Memory of the World" di UNESCO a tuma lugá despues di 1995.. 

E programa ta abarca multiple tipo di conocemento y disciplina. E ta trece hunto e opinionnan y bista di archivista, bibliotecario, museologo y otronan cu e meta di crea rednan den cual expertonan por intercambia informacion cu otro pa proteha, digitalisa y plama e material.Twenty-three new inscriptions on Memory of the World Register of Documentary Collections, portal.unesco.org (1 di september 2003). Twenty-nine new documentary collections inscribed on the Memory of the World Register, portal.unesco.org (21 di juni 2005).

Despues di e establecemento exitoso di e Registro, UNESCO y e programa MoW a encurasha e establecemento di organisacion y comisionnan nacional y regional y di registronan nacional y regional. Esakinan tin como enfoke e herencia documental di importancia grandi riba nivel nacional of regional, pero cu no necesariamente ta di importancia mundial. Diferente region y pais, manera Hulanda, a introduci un registro regional of nacional..

 Caribe Hulandes 
Den e registro mundial "Memory of the World" tin varios inscripcion cu ta concerni Caribe Hulandes. Na 2009 a registra Catecismo Corticu, e buki di mas bieu cu a wordo imprimi y publica na Papiamento. Na 2017 a inscribi "The Route/Root to Freedom", un estudio di e caso di huida na 1848 di 26 hende sclabisa for di e parti Hulandes di e isla di Sint Maarten pa e parti Franses. E inscripcion di Documentary Heritage of the Enslaved People of the Dutch Caribbean and their decendant a sigui na 2023 y ta toca archivonan situa na Surinam, Corsou, Sint Maarten y Hulanda cu ta contene principalmente registronan di hende sclabisa, manumision y emancipacion. Tambe inclui ta documentonan di registro civil di esclavonan liberá y e sistema di compensacion cu doñonan di plantashi a ricibi despues di abolicion di sclabitud den Caribe Hulandes na 1863. Na 2025 a keda agrega e inscripcion di Aruba conteniendo e registro, documento notarial, carta y rapportnan di personanan sclabisa na Aruba di 1840 te 1863. E herencia documental aki ta den archivonan Arubano y ta disponibel digital via Coleccion Aruba.J.H. Ferguson, Register van Ingezetenen van het Eiland Aruba (1868)

Den e registro regional "Memory of the World" pa Latino America y Caribe Documentary Heritage of the Enslaved People of the Dutch Caribbean and their decendant ya tabata registra desde 2017.Documentair erfgoed van tot slaaf gemaakten van de Nederlandse Caraïben en hun afstammelingen 1816 – 1969, unesco.nl Den registro nacional di Hulanda a wordo inscribi na 2023 e Coleccion Herencia di e archivo di FuHiKuBo na Boneiru.Collectie Herensia (FuHiKuBo, Bonaire), unesco.nl 

Kategoria:Herensia kultural
Kategoria:Historia